МАСТЪР КЛАС, 12.12.2024 г., ОУ „ВАСИЛ АПРИЛОВ“ - БУРГАС
Имаме удоволствието да споделим за специалния Мастър Клас под надслов „Основни принципи на ефективното преподаване – традиции и бъдеще“ за учители по математика, който се проведе на 12.12.2024 г. в нашето училище, ОУ „Васил Априлов“. Събитието бе насочено към учителите по математика от прогимназиален етап и неговата цел е да представи методики и подходи за преподаване на математика, които да обогатят практиката им и да повишат ефективността на обучението на учениците.
Мастър класът бе воден от г-н Димо Делибалтов, дългогодишен учител по математика, който разполага със сериозна подготовка и богат професионален опит в преподаването на математика V – VII клас. Ето какво сподели г-н Делибалтов след събитието:
„Приех поредното предизвикателство по предложение на директора на ОУ “Васил Априлов“ – г-жа М. Стефанова, училището, в което ще завърша професионалната си кариера. Това предизвикателство е мастър клас „Основни принципи на ефективното преподаване – традиции и бъдеще“. Приех, защото съм натрупал опит, ерудиция и самочувствие на Учител, доказал се през годините като мотиватор на много от своите ученици. Защо пък да не бъда мотиватор и за своите колеги?
Днес имах щастието да споделя своя опит, своите идеи и разбирания за методите на преподаване, за формулата на успеха и най-вече за поддържането на „огънчето“ в мен.
Искам да изкажа искрените си благодарности към ръководството на ОУ “Васил Априлов“ и към колегите, които приеха поканата ни и споделиха с нас това вълнуващо преживяване. Благодаря и на старши експерта по математика – г-жа Димитринка Стоянова, която уважи и подкрепи нашата инициатива. 
[bookmark: _GoBack]Вярвам, че много от колегите ми ще продължат да се развиват, да мотивират своите ученици, разкривайки им чудния свят на математиката. Онзи свят, който ще ги научи да мислят и да имат знанията и увереността да сбъдват мечтите си.
Учителството е призвание. Нека бъде призвание за все повече колеги!“ 

